Document ID: 32006D0194

KOMISIJOS SPRENDIMAS
2006 m. kovo 2 d.
nustatantis klausimyną, susijusį su Tarybos direktyva 96/61/EB dėl taršos integruotos prevencijos ir kontrolės (IPPC)
(pranešta dokumentu Nr. C(2006) 598)
(Tekstas svarbus EEE)
(2006/194/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. rugsėjo 24 d. Tarybos direktyvą 96/61/EB dėl taršos integruotos prevencijos ir kontrolės (1), ypač jos 16 straipsnio 3 dalį,
kadangi:
(1)
Klausimynas, kuriuo naudosis valstybės narės, rengdamos Direktyvos 96/61/EB dėl taršos integruotos prevencijos ir kontrolės įgyvendinimo ataskaitas, turėtų padėti užtikrinti, kad bus gauta išsami informacija apie tai, kaip valstybės narės įgyvendino pagrindines šioje direktyvoje nustatytas priemones.
(2)
Sudarant 2006-2008 m. laikotarpio klausimyną reikia atsižvelgti į patirtį, įgytą įgyvendinant Direktyvą 96/61/EB ir naudojantis ankstesniais klausimynais, kaip nustatyta 1999 m. gegužės 31 d. Komisijos sprendimu 1999/391/EB dėl klausimyno, susijusio su Tarybos direktyva 96/61/EB dėl taršos integruotos prevencijos ir kontrolės (IPPC) (Tarybos direktyvos 91/692/EEB įgyvendinimo) (2). Siekiant aiškumo, Sprendimą 1999/391/EB reikėtų pakeisti kitu.
(3)
Šiame sprendime numatytos priemonės atitinka pagal Direktyvos 91/692/EEB (3) 6 straipsnį įkurto komiteto nuomonę,
PRIĖMĖ ŠĮ SPRENDIMĄ:
1 straipsnis
Šiuo sprendimu nustatomas klausimynas, susijęs su Direktyva 96/61/EB. Jis pateikiamas šio sprendimo priede.
Valstybės narės vadovaujasi šiuo klausimynu rengdamos 2006 m. sausio 1 d. - 2008 m. gruodžio 31 d. laikotarpio ataskaitas, kurios teikiamos Komisijai remiantis Direktyvos 96/61/EB 16 straipsnio 3 dalimi.
2 straipsnis
Sprendimas 1999/391/EB yra panaikinamas.
3 straipsnis
Šis sprendimas yra skirtas valstybėms narėms.
Priimta Briuselyje, 2006 m. kovo 2 d.

Labels: 12
20